Document ID: 32011D0258

KOMISSION TÄYTÄNTÖÖNPANOPÄÄTÖS,
annettu 27 päivänä huhtikuuta 2011,
Saksassa käytettävien sianruhojen luokitusmenetelmien hyväksymisestä tehdyn päätöksen 89/471/ETY muuttamisesta
(tiedoksiannettu numerolla K(2011) 2709)
(Ainoastaan saksankielinen teksti on todistusvoimainen)
(2011/258/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan m alakohdan yhdessä sen 4 artiklan kanssa,
sekä katsoo seuraavaa:
(1)
Komission päätöksellä 89/471/ETY (2) hyväksytään useiden sianruhojen luokitusmenetelmien käyttö Saksassa.
(2)
Saksa on todennut, että kansallisen käytännön päivitys on välttämätöntä kasvatuksessa viimeisten 15 vuoden aikana tapahtuneen kehityksen huomioon ottamiseksi. Luokituslaitteen kaavaa vähärasvaisen lihan osuuden määrittämiseksi ja ZP-menetelmää (”Zwei-Punkt-Meßverfahren”) päivitettiin viimeksi vuonna 1995.
(3)
Saksa on pyytänyt, että komissio antaisi sille luvan korvata sianruhojen luokitusmenetelmissä ”General Electric Logiq 200pro”, ”Autofom I” ja ”Zwei-Punkt-Meßverfahren” (ZP) käytetyt kaavat ja hyväksyisi sen alueella kaksi uutta sianruhojen luokitusmenetelmää, ja esittänyt naudan-, sian- ja lampaanruhojen yhteisön luokitusasteikkojen soveltamista ja ruhojen hintaselvityksiä koskevista yksityiskohtaisista säännöistä 10 päivänä joulukuuta 2008 annetun komission asetuksen (EY) N:o 1249/2008 (3) 23 artiklan 4 kohdassa säädetyssä pöytäkirjassa yksityiskohtaisen kuvauksen leikkuukokeesta sekä ilmoittanut periaatteet, joihin tämä menetelmä perustuu, leikkuukokeen tulokset ja vähärasvaisen lihan osuuden määrittämisessä käytetyn kaavan.
(4)
Pyyntöä arvioitaessa todettiin, että tarvittavat edellytykset kyseisten luokitusmenetelmien hyväksymiseksi täyttyvät. Sen vuoksi kyseiset luokitusmenetelmät olisi sallittava Saksassa.
(5)
Tämän vuoksi päätöstä 89/471/ETY olisi muutettava.
(6)
Uusien laitteiden ja uusien kaavojen käyttöönottoon liittyvien teknisten seikkojen vuoksi tällä päätöksellä hyväksyttyjä sianruhojen luokitusmenetelmiä olisi sovellettava 4 päivästä lokakuuta 2011 alkaen.
(7)
Laitteiden tai luokitusmenetelmien muutokset eivät ole sallittuja, jollei niitä sallita nimenomaisesti komission päätöksellä.
(8)
Tässä päätöksessä säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 89/471/ETY seuraavasti:
1)
Korvataan 1 a artikla seuraavasti:
”1 a artikla
Poiketen siitä, mitä 1 artiklan 2 ja 3 kohdassa säädetään, hyväksytään Saksassa seuraavien menetelmien käyttö sianruhojen luokitusta varten neuvoston asetuksen (EY) N:o 1234/2007 (4) liitteessä V olevan B jakson IV kohdan 1 alakohdan mukaisesti:
-
Autofom I -laite ja siihen liittyvät arviointimenetelmät, joista on yksityiskohtaiset tiedot liitteessä olevassa III osassa;
-
Autofom III -laite ja siihen liittyvät arviointimenetelmät, joista on yksityiskohtaiset tiedot liitteessä olevassa IV osassa;
-
CSB Image-Meater -laite ja siihen liittyvät arviointimenetelmät, joista on yksityiskohtaiset tiedot liitteessä olevassa V osassa.
2)
Muutetaan liite tämän päätöksen liitteen mukaisesti.
2 artikla
Tätä päätöstä sovelletaan 4 päivästä lokakuuta 2011.
3 artikla
Tämä päätös on osoitettu Saksan liittotasavallalle.
Tehty Brysselissä 27 päivänä huhtikuuta 2011.

Labels: 1
17
19